Labor impuberum

Labor impuberum est labor puerorum sive iuvenum qui nondum duodeviginti annos attigerunt, vel etiam minorum duodecim annis, pro diversis legibus et condicionibus. Hic labor saepe in speciem laboris coacti vertitur, velut in servitutem, prostitutionem impuberum aut militiam puerilem. Labor impuberum iam ante Industriae conversionem et globalizationem exsistebat.

Carolus Marx et Fridericus Engels in opere suo Praeconio Communistico huius laboris abrogationem flagitaveruntPraeconium Communisticum, Sectio II., nec silent in libro De Capitali, ubi etiam rationes ad laborem impuberum spectantes diligenter expenduntur.Carolus Marx, Das Kapital, Volumen I, Sectio III, Caput 8.

Ut UNICEF refert, labor impuberum maxime oritur ubi paupertas et vulnerabilitas socialis vigent, vel ubi status minoritatis in re publica, societate aut religione detrimentum affert.The State of the World Children 1997

Quoniam labor impuberum et ius educationis et dignitatem humanam violat, Conventio de Iuribus Impuberum eius usum aut vetat aut certis finibus circumscribit, praesertim in duobus Protocollis quae meretricium, militiam puerilem atque pornographiam respiciunt. Ordo internationalis a laboribus quoque "Conventionem de pessimis formis condicionis laboris" (numero 182) anno 1999 sanxit et contra laborem impuberum certare pergit.

Impubes, puer et puella
Iura impuberum
Labor coacticius
Mercatus hominum
Servitus
Usurpatio
Conventio de Iuribus Impuberum
Societas Internationalis Laboris
Dies mundi contra laborem impuberum

 Notae 

Categoria:Iura humana
Categoria:Pueritia
Categoria:Servitus
Categoria:Sociologia